Статистически данни за превозените пътници по международните пътническите полети, извършени от/до летищата София, Варна и Бургас през 2007г.
Подготвени  от Асоциация на българските авиокомпании АБА
 I Международни чартърни пътнически превози
 В изпълнението на лятната чартърната програма за 2007г. от/ до летищата Варна и Бургас се включиха:
- Би Ейч Ер (със самолети Еърбъс 320);
- Българиан Ер Чартър (със самолети МД-82/83);

- България Ер(със самолети Боинг 737 300/500);

- Хемус Ер (със самолети Боинг 737 300/400 и Бритиш Еърспейс 146);

- Ер Виа (със самолети Еърбъс 320). 

         Международни чартърни пътнически превози от/ до летище Варна (Фиг.1)
По данни на Асоциацията на българските авиокомпании за 2007г. от/ до Летище Варна с чартърни полети са били превозени 1.065 млн. пътника (за 2006г. 1.323 млн. или спад за 2007г. спрямо  2006г. от 19.5%). От тях: 
         564 хил. пътника са били превозени от български авиокомпании (за 2006г. 654 хил.) Така спадът на превозените пътници от български авиокомпании за 2007г. спрямо 2006г. е 13.8%. Делът на българските превозвачи по превозени с чартърни полети от/до Варна пътници за 2007г. е 53% ( за 2006г. този дял е 49%);
         499 хил. пътника са били превозени от чужди авиокомпании (за 2006г. 668 хил.) Така спадът на превозените пътници от чужди авиокомпании за 2007г. спрямо 2006г. е 25.3.8%. Делът на чуждите авиокомпании по превозени с чартърни полети от/до Варна пътници е 47% (за 2006г. този дял е 51%).  
Фиг. 1

    Международни чартърни пътнически превози от /до летище Бургас (Фиг. 2)
  За 2007г. от/до летище Бургас с чартърни полети са били превозени 1.811 млн. пътника (за 2006г. 1. 697  млн. или ръст за 2007г. спрямо 2006г. от 6.7%). От тях: 

· 761 хил. са били превозени от български авиокомпании (за 2006г. 735 хил.) Ръстът на превозените пътници от български авиокомпании за 2007г. спрямо 2006г. е 3.5%. Делът на българските авиокомпании по превозени с чартърни полети от/до Бургас пътници за 2007г. е 42% ( за 2006г. този дял е 43%).  

        1.050 млн.. са били превозени от чужди авиокомпании (за 2006г. 962 хил.) Ръстът на превозените пътници от чужди авиокомпании за 2007г. спрямо 2006г. е 9%. Делът на чуждите авиокомпании по превозени с чартърни полети от/до Бургас пътници е 58% (за 2006г. този дял е 57%) 
Фиг.2

Общо за двете летища Варна и Бургас за 2007г. данните за превозените с международни чартърни полети пътници са както следва (виж Фиг. 3): 
-         общо превозени пътници с чартърни полети от/до Варна и Бургас 2.874 млн. (за 2006г. са били 3.02 млн.). спадът на превозените пътници по чартърни полети до/от Варна и Бургас общо за 2007г. спрямо 2006г. е 5%; 

-         от тях превозени от български авиокомпании - 1.325 млн. (за 2006г. 1.389 млн.). Спадът на превозените пътници от български авиокомпании по чартърни полети общо от/до Варна и Бургас за 2007г. спрямо 2006г. е 4.6%. Делът на българските авиокомпании за 2007г. е 46.0% (за 2006г. също 46%); 
-         превозени от чужди авиокомпании – 1.549 млн. (за 2006г. 1.630 млн.). Спадът на превозените пътници от чуждите авиокомпании по чартърни полети от/до Варна и Бургас за 2007г. спрямо 2006г. е 5%. Делът на чуждите авиокомпании за 2007г. е 54.0% (за 2006г. отново 54%).

Фиг 3.

Международни чартърни пътнически превози от /до летище София
 Международните чартърни пътнически превози, извършени от/до летище София са със значително по-малък обем спрямо тези от/до летищата Варна и Бургас и са свързани предимно с:
- посещаването на зимните ни курорти;
- с посещението от наши граждани на курорти в чужбина;
- с конкретни празници у нас или чужбина;
- делови пътувания на групи бизнесмени. 
Общият брой пътници, превозени с чартърни полети от/до летище София за 2007г. е 153 хил. (за 2006г. са 131 хил. или ръстът на броя на пътниците по чартърни полети за 2007г. спрямо 2006г. е 17%). 

От тях:
· превозени от български авиокомпании са 44 хил. пътници. (за 2006г. са били 56 хил. или спадът за 2007г. спрямо 2006г. е 21%). Българските авиокомпании превозват 29% от чартърните пътници от/до летище София. (за 2006г. този дял е 43%).

· превозени от чуждестранни авиокомпании са 109 хил. пътници. (за 2006г. са били 75 хил. или ръстът за 2007г. спрямо 2006г. е 45%). Чуждестранните авиокомпании превозват 71% от чартърните пътници от/до летище София. (за 2006г. този дял е 57%).

На фиг.4 може да се види разпределението на международните чартърни пътници от/до летище София за 2007г. 
Фиг.4

Международни чартърни пътнически превози от /до София, Варна и Бургас (разгледани съвкупно)
 Общ брой пътници по международни чартърни пътнически превози за 2007г. – 3.027млн. (за 2006г. 3.151 млн. или спад за 2007г. спрямо 2006г. от 4%).
А. български авиокомпании 
- превозени пътници с международни чартърни полети– 1.369 млн. (за 2006г. 1.445 или спад за 2007г. спрямо 2006г. от 5%. )

- дял от общия брой пътници по международни чартърни полети за 2007г. 45% (за 2006г. делът е 46%);
Фиг. 5

 Б чуждестранни авиокомпании
- превозени пътници с международни чартърни полети - 1.658 млн. (за 2006г. 1.706 или спад за 2007г. спрямо 2006г. от 3%);

- дял от общия брой пътници по международни чартърни полети за 2007г. 55% (за 2006г. делът е 54%);
 II Редовни международни пътнически превози
 Редовните международни пътнически превози у нас се осъществяват основно от летище София. Трафикът по редовни международни линии от/до Варна и Бургас е значително по-малък. Права за осъществяване на редовни международни превози през 2007г. имаха 3 български авиокомпании:
- България Ер;
- Хемус Ер;
- Виаджо Ер (през 2007г. дейността на Виаджо Ер се прехвърли към Хемус Ер);
 Международни редовни пътнически превози от /до летище София (Фиг. 6)
За 2007г. по редовни международни линии от/до летище София са били превозени 2.492 млн. пътника (за 2006г. са превозени 2.011 млн. пътника или за 2007г. спрямо 2006г. е реализиран растеж от 24%). От тях:
· превозени от български авиокомпании са 758 хил. пътника (за 2006г. 684 хил. или ръстът за 2007г. спрямо 2006г. е 11%).    Делът на българските авиокомпании от пътническия трафик по редовни международни линии за 2007г.– 30 %. (34% за 2006г.) 
· превозени от чуждестранни авиокомпании са 1.734 млн. (за 2006г. 1.328 млн. или ръстът за 2007г. спрямо 2006г. е 31%).   Делът на чуждите авиокомпании от пътническия трафик по редовни международни полети за 2007г. - 70% (за 2006г. е 66%).

Фиг. 6

 Международни редовни пътнически превози от /до летище Варна (Фиг. 7)
*Забележка: Трябва да се има предвид, че пряка сравнимост на данните по международни редовни линии за 2007г. и 2006г. не би следвало да се извършва, тъй като част от превозвачите, които през предишни години традиционно са извършвали превози по чартърни полети от/до Варна, след присъединяването на България към ЕС, са започнали да извършват превози на пътници по редовни полети, за сметка на превозите с чартърни полети. Това означава, че е налице формално преливане на пътници от чартърни международни полети към редовни полети, особено що се отнася до чуждестранните превозвачи. 
През годината по редовни пътнически полети от/до летище Варна са били превозени общо 350  хил. пътника. От тях:
· Българските авиокомпании са превозили 67 хил. пътника (дял 19%). 

· Чуждестранните авиокомпании са превозили 283  хил. пътника (дял 81%)

Фиг. 7

  Международни редовни пътнически превози от /до летище Бургас (Фиг. 8)
*Забележка. Както и за летище Варна, така и за летище Бургас е налице тенденцията на преливане на пътници, традиционно превозвани с чартърни полети, към полети по редовни линии, но само що се отнася до полетите на чуждестранните превозвачи (при българските авиокомпании е точно обратното). Българските авиокомпании извършват основно вътрешни редовни полети от/до Бургас и почти нямат международни редовни полети от/до това летище през 2007г. 

През годината по редовни пътнически полети от/до летище Бургас са били превозени общо 114 хил. пътника. От тях:

· Българските авиокомпании са превозили 4 хил. пътника (дял 4%). 
· Чуждестранните авиокомпании са превозили 110 хил. пътника (дял 96%). Като основен превозвач при редовните полети сред чуждестранните авиокомпании се представя Wizz air
Фиг. 8

Международни редовни пътнически превози от/до летищата София, Варна и Бургас (разгледани съвкупно)- Фиг.9
Общ брой пътници по международни редовни пътнически превози за 2007г. – 2.957 млн. (за 2006г. 2.227 млн. пътника или растеж за 2007г. спрямо 2006г. от 33%).
А. български авиокомпании 
-         превозени от български авиокомпании са 830 хил. пътника (за 2006г. 735 хил. или ръст за 2007г. спрямо 2006г. от 13%);

-         дял на българските авиокомпании от пътническия трафик по редовни международни линии за 2007г.– 28 %. ( за 2006г. 33%.) ;
Б чуждестранни авиокомпании
-          превозени от чуждестранни авиокомпании са 2.128 млн. (за 2006г. 1.492 млн. или ръст за 2007г. спрямо 2006г. от 43%);
-         дял на чуждите авиокомпании от пътническия трафик за 2007г. – 72 % (за 2006г. е 67%).

Фиг. 9

III Общо чартърни и редовни международни пътнически превози за летищата София, Варна и Бургас
 Данните за общия пътнически трафик по международни полети за България (без данните за Пловдив) за   2007г. са както следва:

 - общ брой на превозените пътници за 2007г. – 5.985 млн. пътника (за 2006г. са 5.378 млн.пътника или ръст за 2007г. спрямо 2006г. от 10.8%);
- общ брой на превозени пътници от българските авиокомпании за 2007г. – 2.199 млн. (за 2006г. 2.180 млн. или ръст за 2007г. спрямо 2006г.  от 0.9% ); 
- дял на българските авиокомпании за 2007г. – 36.7 % (40.6 % за 2006г.)

- общ брой на превозените пътници от чуждестранни авиокомпании за 2007г. -  3.786 млн. пътници (за  2006г. са 3.198 млн. пътници или ръст за 2007г. спрямо 2006г. 18.4%);

-дял на чуждите авиокомпании за 2007г. – 63.3% (59.4% за 2006г.)
Фиг. 10

Първата година от членството на България в ЕС донесе ожесточаване на конкуренцията на пазара на полетите от/до България. В резултат на това на българския пазар стъпиха нови превозвачи от ЕС, а част от работещите и преди чуждестранни превозвачи разшириха позициите си на този пазар. Българските авиокомпании практически запазиха дела си при чартърните международни превози (при абсолютно намаляване на броя на превозените пътници) и намалиха своя дял при редовните полети (въпреки абсолютното увеличени в броя на превозените от тях пътници). 

